**Jelena Baltatsha** (ukr. Олена Балтача, *Olena Baltatša*; 14. elokuuta 1983 Kiova, Ukrainan SNT, Neuvostoliitto – 4. toukokuuta 2014) oli brittiläinen tennispelaaja. Parhaimmillaan hän sijoittui WTA-listan sijalle 49 syyskuussa 2010.

Tennisura
---------

### 2009–2010

Vuonna 2009 Baltatsha selviytyi Australian avointen pääsarjaan yhdessä kolmen muun brittiläisen kanssa (Katie O'Brien, Anne Keothavong ja Melanie South). Neljä brittiläistä naista pääsi Grand Slam -turnauksen (ei Wimbledon) pääsarjaan ensimmäisen kerran vuoden 1992 US Openin jälkeen. Baltatsha voitti ensimmäisellä kierroksella Anna-Lena Grönefeldin 6–1, 6–4, mutta hävisi toisella kierroksella entiselle maailmanlistan ykköselle, Amélie Mauresmolle. Vaikka Baltatsha voittikin ensimmäisen erän, niin Mauresmo vei ottelun lopulta 4–6, 6–3, 6–2. Baltatsha sai villin kortin Wimbledoniin, jossa hän voitti avauskierroksella Alona Bondarenkon. Toisella kierroksella hän hävisi Kirsten Flipkensille 5–7, 1–6.

Vuonna 2010 Baltatsha pääsi maailmanlistasijoituksensa turvin suoraan mukaan Australian avoimiin. Ensimmäisellä kierroksella hän voitti Ranskan Pauline Parmentierin 6–4, 3–6, 7–5. Baltacha voitti Ukrainan Kateryna Bondarenkon 6–2, 7–5 toisella kierroksella. Maailmanlistan kakkonen Dinara Safina oli kuitenkin parempi kolmannen kierroksen ottelussa luvuin 1–6, 2–6. Baltatsha selviytyi BNP Paribas Openin pääsarjaan Indian Wellsissä. Ensimmäisellä kierroksella hän voitti amerikkalaisen, villin kortin saaneen Alexa Glatchin 6–3, 6–7(3), 6–4. Toisella kierroksella hän voitti seitsemänneksi sijoitetun ja maailmanlistan kymmenennen, Li Nan 7–6(6), 2–6, 7–6(7). Ottelu kesti 2 tuntia ja 50 minuuttia. Kiinalaisella oli ottelussa kolme ottelupalloa kolmannen erän tiebreakissa. Kolmannella kierroksella hän hävisi australialaiselle villin kortin saaneelle Alicia Molikille 6–0, 6–2. Ranskan avoimissa hän hävisi ensimmäisellä kierroksella Agnieszka Radwańskalle. Kesäkuussa pelatussa Eastbournen WTA-turnauksessa Baltacha eteni puolivälieriin. Wimbledonissa hän hävisi avauskierroksella Petra Martićille. Istanbulissa hän eteni jälleen puolivälieriin. Loppukaudesta hänen paras saavutuksensa oli toiselle kierrokselle pääsy Yhdysvaltain avoimissa.

### 2013

Baltatsha ilmoitti 18. marraskuuta 2013 lopettavansa tennisuransa.

Kuolema
-------

Jelena Baltatsha kuoli maksasyöpään 30-vuotiaana 4. toukokuuta 2014.

Yksityiselämä
-------------

Jelena Baltatshan isä Sergei Baltatsha on entinen jalkapalloilija.

Baltatsha meni naimisiin valmentajansa Nino Severinon kanssa 8. joulukuuta 2013.

Lähteet
-------

1. ↑  Elena Baltacha dies at the age of 30 after losing battle with liver cancer *The Guardian*.  5.5.2014. Viitattu 5.5.2014. (englanniksi)
2. 1 2 3  Jelena Baltatsha WTA:n sivuilla (englanniksi)
3. ↑  Baltacha & O'Brien into Open draw  17.1.2009. BBC. Viitattu 3.1.2010.
4. ↑  British pair Elena Baltacha and Katie O'Brien qualify for Australian Open  17.1.2009. www.telegraph.co.uk. Viitattu 1.5.2010.
5. ↑  Britannian entinen tennisykkönen lopettaa uransa sportti.com. Viitattu 19.11.2013.
6. ↑  Britannian entinen tennisykkönen kuoli syöpään vain 30-vuotiaana  5.5.2014. Yle Urheilu. Viitattu 3.4.2021.
7. ↑  An ace day as Scots tennis star Baltacha marries her coach *heraldscotland.com*.  10.12.2013. Herald Scotland. Viitattu 9.8.2015. (englanniksi)

Aiheesta muualla
----------------

* Kuvia tai muita tiedostoja aiheesta **Jelena Baltatsha** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |